Ég smellti af nokkrum myndum um helgina af herberginu okkar góða en við höfum átt ótrúlega góðar stundir hér . Það má vel vera að ég hljómi eins og biluð plata en ég get ekki beðið eftir að koma okkur vel fyrir á nýja staðnum . Haustið er annars að leggjast alveg virkilega vel í mig og ég finn fyrir miklum létti að sumarið sé loksins búið en það var ekki bara dans á rósum svo ég tek fagnandi á móti komandi tímum . Núna ætla ég að taka vikuna í að skipuleggja mig aðeins fyrir haustið , það væri gaman að heyra frá ykkur hvað þið viljið sjá meira af hér á blogginu ! Gardínurnar eru New Wave í hörefni frá Z brautum og gluggatjöldum – liturinn á veggnum er Soft Paris og Svönubleikur frá Sérefni . Ég reyni alltaf að svara öllum spurningum sem mér berast , ef þú hefur enn ekki fengið svar við þinni spurningu á einhverjum af mínum miðlum ekki hika við að hnippa í mig aftur ♡